open-index/open-wikipedia-markdown huggingface dataset:
Assück

***Assück*** oli yhdysvaltalainen Floridassa perustettu anarkistinen ja antikapitalistinen grindcore- ja deathgrind-yhtye, joka toimi vuosina 1987-1998.

## Jäsenet
**Viimeisin tunnettu kokoonpano**
* Steve Heritage - kitara, laulu
* Jason Crittendon - basso
* Rob Proctor - rummut

**Entiset jäsenet**
* Daryl Kahan - laulu
* Dave "Spinach" Malinksky - laulu
* Paul Pavlovich - laulu
* Pete Jay - basso
* Steve Kosiba - basso

## Diskografia
* *Necrosalvation* EP (No System, 1989)
* *Born Backwards* (demo, 1989)
* Old Lady Drivers-split 7" (No System, 1990)
* *Blindspot* 7" EP (Schematics, 1992)
* *Anticapital* (Sound Pollution, 1992)
* *State to State* EP (SOA, 1993)
* *Anticapital/Blindspot/+3* kokoelmalevy (Sound Pollution, 1994)
* *Misery Index* (Sound Pollution, 1997)

## Lähteet
Kálmán Ihász

**Kálmán Ihász** (6. maaliskuuta 1941 – 31. tammikuuta 2019) oli unkarilainen jalkapalloilija. Hän pelasi vuosina 1961–1966 puolustajana budapestilaisessa Vasas-seurassa. Unkarin maajoukkueen jäsenenä hän kilpaili MM-kilpailuissa vuosina 1962 ja 1966 sekä Euroopan-mestaruuskilpailuissa vuonna 1964.

Tokiossa 1964 Ihász kuului Unkarin olympiakultaa voittaneeseen joukkueeseen.

## Lähteet
Lucien Rebuffic

**Lucien Rebuffic** (22. joulukuuta 1924 Bois-Colombes, Seine – 4. tammikuuta 1997 Caen, Calvados) oli ranskalainen koripalloilija ja olympiamitalisti. Hän kuului joukkueeseen, joka saavutti olympiahopeaa Lontoossa 1948. Kotimaassaan hän edusti Racing Club de Francea.

Rebuffic oli mukana myös vuoden 1946 Euroopan-mestaruuskilpailuissa, joissa Ranska sijoittui neljänneksi.

## Lähteet
Colin Fraser

**Colin Fraser** (s. 28. tammikuuta 1985 Sicamous, Brittiläinen Kolumbia, Kanada) on kanadalainen jääkiekkoilija, joka edustaa DEL-joukkue Nürnberg Ice Tigersia. Fraser osaa pelata myös laidassa. Hän pelaa useimmiten nelosketjun karvaajana ja osaa tarvittaessa myös tapella. Fraser on hyvin fyysinen pelaaja ja hän on kerännyt jokaisella WHL- ja AHL-kaudellaan yli sata jäähyminuuttia.

## Ura
### Junioriura
Fraser pelasi vuodet 2001–2005 WHL-joukkue Red Deer Rebelsissä. Hän keräsi siellä ensimmäisellä kaudellaan 2001–2002 67 ottelussa kohtalaisen hyvät tulokastehot 11+31=42. Seuraavalla kaudella 2002–2003 Fraser teki tehot 15+37=52 ja sijoittui Rebelsin sisäisessä pistepörssissä neljänneksi Jeff Woywitkan kanssa. Philadelphia Flyers varasi hänet kolmannella kierroksella numerolla 69 .

Kaudella 2003–2004 Fraser voitti tehoilla 24+29=53 Rebelsin sisäisen pistepörssin. Helmikuussa 2004 hänet, Jim Vandermeer ja toisen kierroksen varausvuoro kesälle  kaupattiin Chicago Blackhawksiin vaihdossa Aleksei Žamnoviin ja neljännen kierroksen varausvuoroon samalle kesälle. Fraser pelasi Rebelsissä vielä kauden 2004–2005, jolloin hän teki siellä WHL:n yhden kauden piste-ennätyksensä tehoilla 24+43=67. Fraser oli joukkueen sisäisen syöttöpörssin voittaja ja sisäisen pistepörssin toinen Roman Wickin jälkeen. Hänet palkittiin sekä WHL:n (Doug Wickenheiser Memorial Trophy) että koko CHL:n humanitaarisimpana pelaajana.

Fraser pelasi keväällä 2005 kolme AHL:n runkosarja- ja kuusi playoff-ottelua Blackhawksin farmijoukkueessa Norfolk Admiralsissa.
### Ammattilaisura
Kaudeksi 2005–2006 Fraser siirtyi kolmivuotisella tulokassopimuksella Chicago Blackhawksin organisaatioon. Hän pelasi koko kauden farmijoukkue Norfolk Admiralsissa, jossa Fraser teki tehot 12+13=25. Hän pelasi myös kauden 2006–2007 lähinnä Admiralsissa, mutta Fraser pelasi myös uransa ensimmäisen ja kauden ainoaksi jääneen NHL-ottelunsa 6. tammikuuta 2007 Phoenix Coyotesia vastaan. Hän keräsi debyytissään kaksi jäähyminuuttia. Kaudella 2007–2008 Fraser pelasi Blackhawksissa viisi NHL-ottelua. Hän pelasi koko muun kauden joukkueen uudessa farmiseurassa Rockford IceHogsissa, jossa Fraser oli tehoilla 17+24=41 joukkueen sisäisen pistepörssin viides.

Fraserille varsinainen tulokaskausi NHL:ssä oli kausi 2008–2009, jolloin hän pelasi koko kauden ylhäällä Blackhawksissa ja teki 81 runkosarjaottelussa tehot 6+11=17. Fraser teki heinäkuussa 2009 yksivuotisen jatkosopimuksen joukkueen kanssa. Hän teki kaudella 2009–2010 yhden kauden piste-ennätyksensä NHL:ssä tekemällä 70 ottelussa tehot 7+12=19. Fraser voitti keväällä 2010 Stanley Cupin.

Kesäkuussa 2010 Fraser kaupattiin Edmonton Oilersiin vaihdossa kuudennen kierroksen varausvuoroon saman kesän . Fraser pelasi Oilersissa vain yhden kauden, sillä hänet kaupattiin kesäkuussa 2011 seitsemännen kierroksen varausvuoron kanssa Los Angeles Kingsiin. Vaihdossa Oilers sai Ryan Smythin.

## Maajoukkue
Fraser voitti alle 20-vuotiaiden maailmanmestaruuden vuonna 2005.

## Perhe
Colinilla on Carli-vaimonsa kanssa poika Calder Blake Fraser (s. 2010).

## Tilastot

## Lähteet

*
*
*
*

### Viitteet
Laanilan lukio

**Laanilan lukio** on Oulussa, Hintan kaupunginosassa sijaitseva lukio. Koulussa opiskelee noin 310 oppilasta, ja sen rehtorina toimii Timo Kärkkäinen.

## Rehtorit
*Aune Parviainen 1957–1968
*Jorma Seppänen 1968–1999
*Pekka Fredriksson 1999–2008
*Timo Kärkkäinen 2008–

## Lähteet

## Aiheesta muualla
* Lukion kotisivut
Harmaatyranni

**Harmaatyranni** (*Tyrannus dominicensis*) on tyrannien heimoon kuuluva amerikkalainen varpuslintu. Sen esiintymisalue käsittää Yhdysvaltain kaakkoisosat, Bahaman, Isot-Antillit ja Pienet-Antillit, Trinidad ja Tobagon, Curaçaon, Bonairen, Venezuelan pohjoisreunan sekä mahdollisesti Pohjois-Kolumbian. Lajista tunnetaan kaksi alalajia. Johann Friedrich Gmelin kuvaili lajin holotyypin Dominikaanisen tasavallan Santo Domingosta vuonna 1788.

## Lähteet
Frederic Rzewski

**Frederic Rzewski** (13. huhtikuuta 1938 Massachusetts – 26. kesäkuuta 2021) oli yhdysvaltalainen säveltäjä ja pianisti.

Rzewskin opettajia Yhdysvalloissa olivat muiden muassa Roger Sessions ja Milton Babbitt. Hän jatkoi opintojaan Italiassa vuodesta 1960 Luigi Dallapiccolan johdolla. Rzewski esitti pianistina paljon uutta pianomusiikkia, kuten Stockhausenia ja Boulezia. Hän erikoistui myös improvisointiin kokeilevan jazzin ja modernin konserttimusiikin erilaisissa kokoonpanoissa. Rzewski vaikutti jonkin aikaa New Yorkissa (1971–76), minkä jälkeen hän on enimmäkseen asunut Roomassa. Rzewski on sävellyksen professori Liègen Kuninkaallisessa konservatoriossa vuodesta 1977.

Rzewski on vasemmistolainen ja poliittisesti aktiivinen säveltäjä, joka on pyrkinyt sävellyksillään osallistumaan yhteiskunnallisten aiheiden, kuten tasa-arvon, ihmisoikeuksien ja rauhantyön, käsittelyyn. Rzewskin musiikissa on runsaasti teos- ja tyylisitaatteja: kansan-, lasten- ja protestilauluja sekä tanssi- ja marssirytmejä. Tyylimuistumat hänen tuotannossaan ulottuvat bluesista jazziin ja keskiajalta uusimpaan musiikkiin.

Imrovisaatiolla on Rzewskin musiikissa tärkeä osuus. Useat hänen teoksensa sisältävät laajoja kadensseja, jotka esittäjä voi improvisoida. Hänen sävellyksensä perustuvat monesti eri kansojen lauluvarastoihin, joiden melodista materiaalia säveltäjä käsittelee muuntelemalla. Monet Rzewskin teokset ovatkin muunnelmamuotoisia.

## Pianoteoksia

*Rzewskin *The People United Will Never Be Defeated!* on Veijo Murtomäen mukaan 1900-luvun jälkipuoliskon merkittävimpiä pianosävellyksiä. Se koostuu 36 muunnelmasta Sergio Ortegan säveltämästä 1970-luvun joukkolaulusta *!El pueblo unido jamá será vencido!* Teos on erittäin vaikea pianistisesti ja kestää noin tunnin. Musiikki yhdistää ylä- ja alatyylejä ja sisältää muun muassa välähdyksiä muista vallankumouslauluista.

**Winnsboro Cotton Mill Blues*, *Pohjoisamerikkalaisten balladien* neljäs osa, joka kuvaa tekstiilitehtaan työläisten oloja

**De produndis* (1992), kahdeksan preludia, joihin liittyy yhtä monta katkelmaa Oscar Wilden kirjeitä, joita pianisti lukee soiton, hyräilyn, laulamisen ja viheltelyn ohessa

**Fougues* (1994), 25 noin minuutin mittaista lyhyttä kappaletta

**The Road* (1995–2002), nelituntinen "romaani" pianolle, jota pianisti lukee ihannetapauksessa yksin kotonaan, määrää tempon itse sekä reagoi kerrontaan monin ulkomusiikillisin äänin

## Levytyksiä

**Rzewski plays Rzewski. Piano Works, 1975—99.* Nonesuch. Seitsemän levyn kokoelma.
**Rzewski: The People United Will Never Be Defeated!; Down by the Riverside; Winnsboro Cotton Mill Blues*, Marc-André Hamelin (piano). Hyperíon.

## Lähteet
Seppo Rissanen

**Seppo Rissanen** (s. 15. lokakuuta 1954 Nurmes) on teologian tohtori ja Suomen evankelis-luterilaisen kirkon pappi. Hän toimi Suomen Lähetysseuran toiminnanjohtajana vuosina 2001–2017 ja ''Suomen Lähetys­sanomien'' päätoimittajana vuosina 2008–2016. Hän oli ehdokkaana Turun piispaksi vuonna 2005, mutta hävisi Kari Mäkiselle. Rissanen oli ehdokkaana myös arkki­piispan­vaalissa 2010 ja sai neljänneksi eniten ääniä.

Kesällä 2017 uutisoitiin Rissasen jäävän eläkkeelle sekä SLS:n toiminnanjohtajan että lehden päätoimittajan tehtävistä 1. marraskuuta 2017 alkaen.

## Lähteet
Môndôl Kiri

**Môndôl Kiri** eli **Mondulkiri** () on yksi Kambodžan 24 maakunnasta. Se sijaitsee maan itäosassa rajautuen lännessä Krâchéhin maakuntaan, luoteessa Stŏeng Trêngin maakuntaan, pohjoisessa Rôtanak Kirin maakuntaan ja idässä sekä etelässä Vietnamiin. Mondulkiri on kooltaan Kambodžan suurin maakunta (14&nbsp;288 km2), mutta asukasluvultaan maan pienin, sillä sen alueella asui vuoden 2008 väestönlaskennan mukaan vain 60&nbsp;811 ihmistä. Eri heimot muodostavat suurimman osan maakunnan asukkaista, joista lähes puolet kuuluu Pnong-heimoon. Maakunta jakaantuu viiteen piirikuntaan.

## Lähteet

## Aiheesta muualla
René Llense

**René Llense** (14. heinäkuuta 1913 Collioure – 12. maaliskuuta 2014) oli ranskalainen jalkapallomaalivahti. Hän pelasi FC Sètessä (1930–1938) ja AS Saint-Étiennessä (1938–1939, 1944–1945). FC Sèten kanssa hän voitti vuonna 1934 Ranskan liiga- ja cup-mestaruudet. Ranskan maajoukkueen jäsenenä Llense kilpaili kaksissa jalkapallon maailmanmestaruuskilpailuissa vuosina 1934 Italiassa ja 1938 Ranskassa.

## Lähteet
Guillermo Leaden

**Guillermo Leaden** (20. heinäkuuta 1913 Buenos Aires – 14. heinäkuuta 2014) oli 23. marraskuuta 1941 pappisvihkimyksensä saanut, salesiaanien sääntökuntaan kuulunut katolinen pappi. Hänet nimitettiin 28. toukokuuta 1975 Buenos Airesin arkkihiippakunnan vihkipiispaksi ja Theudaliksen titulaaripiispaksi. Hän sai vihkimyksen piispaksi 8. elokuuta samana vuonna. Leaden jäi eläkkeelle 10. huhtikuuta 1992 ja kuoli muutamaa päivää vaille 101-vuotiaana heinäkuussa 2014.

## Lähteet
Pooler

**Pooler** on kaupunki Yhdysvaltain eteläisessä Georgian osavaltiossa. Sen pinta-ala on 74,7&nbsp;km² (vettä 0,5&nbsp;km²) ja asukasluku 16&nbsp;387 (2009). Asukkaista 87,75&nbsp;prosenttia on valkoisia ja 7,85&nbsp;prosenttia mustia. Kaupunki sai nimensä rautateiden työntekijän Robert William Poolerin mukaan. Yhdysvaltain sisällissodan aikana Pooler oli rautatien viimeinen pysäkki ennen Savannahia. Vuoden 1864 joulukuussa William Tecumseh Shermanin johtamat Pohjoisvaltioiden upseerit pitivät kokouksen Poolerissa.

Nykyään Pooler on Chathamin piirikunnan länsiosan taloudellinen keskus. Kaupungin Godley Station -niminen liikekeskus on vetänyt puoleensa suuryrityksiä, kuten brittiläisen rakennusliikkeen J. C. Bamfordin. Poolerissa on muun muassa kolme koulua (high schoolia ei kuitenkaan ole), kansainvälinen lentokenttä (itse asiassa Savannahin ja Poolerin välillä), ravintoloita, supermarketeja, elokuvateatteri, keilarata ja Mighty 8th Airforce Museum -niminen sotamuseo.

## Lähteet

## Aiheesta muualla
Pimeä puoli (elokuva)

**Pimeä puoli** () on George A. Romeron ohjaama, käsikirjoittama ja tuottama kauhuelokuva vuodelta 1993. Se perustuu kirjailija Stephen Kingin vuonna 1989 kirjoittamaan samannimiseen kauhuromaaniin, kertoen tarinan kirjailijasta, jonka entinen salanimi palaa takaisin elämään kuolemaa kirjailijan ympärille kylväävänä murhanhimoisena sieluna.

George A. Romero on aiemmin tehnyt elokuvayhteistyötä Stephen Kingin kanssa. Romero ohjasi ja King käsikirjoitti vuonna 1982 elokuvan *[[Creepshow – yöjuttu]]*, ja kummatkin olivat myös tekemässä elokuvalle jatko-osaa. *Pimeä puoli* kuvattiin lokakuun 1990 ja maaliskuun 1991 välisenä aikana, mutta sen ensi-ilta venyi kahden vuoden päähän tuotantoyhtiönä toimineen Orion Picturesin taloudellisten vaikeuksien takia.

*Pimeä puoli* oli vuonna 1994 ehdolla neljän Saturn-palkinnon saajaksi, muun muassa parhaasta ohjauksesta ja parhaasta kauhuelokuvasta. Italian vuoden 1993 Fantafestivalissa elokuva voitti kolme palkintoa parhaasta miespääosasta (Timothy Hutton), parhaasta elokuvasta (George A. Romero) ja parhaasta käsikirjoituksesta (Paul Hunt ja Nick McCarthy).

## Juoni
Elokuva kertoo Thad Beaumont -nimisestä kirjailijasta, jonka kirjallinen ura ei ottanut sujuakseen, kunnes hän keksi kirjoittaa äärettömän väkivaltaisia trillereitä salanimellä George Stark. Ajan myötä Thad tuntee voivansa seistä omilla jaloillaan ilman Starkia ja järjestää niin sanotusti "kuoleman" toiselle minälleen, vieläpä tekaistuine hautajaisineen. Mutta sitten eräänä päivänä alkaa tapahtua raakoja murhia, jotka muistuttavat erehdyttävästi George Starkin kirjojen murhaajahahmon tekoja. Thad alkaa pikkuhiljaa tajuta, että hänen "tappamansa" toinen henkilöllisyys on enemmän kuin pelkkä nimi, joka ei aio tuntea armoa niitä kohtaan, jotka olivat mukana hänen kuolemansa järjestämisessä.

## Näyttelijät
* Timothy Hutton - Thad Beaumont / George Stark
* Amy Madigan - Liz Beaumont
* Michael Rooker - Sheriffi Alan Pangborn
* Julie Harris - Reggie Delesseps
* Robert Joy - Fred Clawson

## Arvioita
*Pimeä puoli* sai kriitikoilta vaihtelevaa arvostelua osakseen, vaikka yleisesti ottaen Timothy Huttonin näyttelijäsuoritusta ja käsikirjoitusta kiiteltiinkin. Rotten Tomatoes -sivustolla käyttäjät ovat antaneet elokuvalle keskiarvoksi 58%. Sivusto mainitsee seuraavaa: ”*Pimeä puoli* on hyvin vakavahenkinen psykologinen tutkielma, jonka ainoa synti on kyky herättää katsojassa uteliaisuutta kuin olla pelottava.” Roger Ebert antoi elokuvalle kaksi tähteä neljästä, ylistäen Huttonin kykyä esittää itseään vastaan käyvää Starkia, jolloin Thadin mukavan kaverin kuvaus korostuu. Siitäkin huolimatta Ebert syytti *Pimeää puolta* sen kompastelusta alun yliluonnollisen teeman eteenpäin kehittämisessä, eikä myöskään Starkin olemassaololle annettu riittävän tyydyttävää selitystä.

*[[Video-opas|Video-oppaassa]]* vuodelta 1994 *Pimeä puoli* saa kaksi tähteä viidestä, mikä vastaa sanallista arviota ”keskinkertainen”.

## Lähteet
Sebastian Grochowiak

**Sebastian Grochowiak** (s. 14. toukokuuta 1977 Zielona Góra, Puola) on puolalainen laulaja ja lauluntekijä. Grochowiak on perustanut yhtyeen Profanum ja on yhtyeen Witchmaster jäsen.

Hänen tekstinsä keskittyvät satanismiin, väkivaltaan ja seksiin.

## Dyskografia
**Profanum**
*
*
*
*
*

**Witchmaster**
*
*
*
*
*
*
*

## Aiheesta muualla
*
Trücizna

**Trücizna** on puolalaisen black metal -yhtye Witchmasterin neljäs studioalbumi, joka on julkaistu vuonna 2009.

Puolan sana *trucizna* tarkoittaa myrkkyä.

## Kappaleet
#
#
#
#
#
#
#
#
#

## Kokoonpano
* Bastis – laulu
* Kali – kitara
* Reyash – bassokitara
* Bastek – rummut

## Arvostelut
* Imperiumi: 8/10

## Lähteet

## Aiheesta muualla
* 
*
Buttree Puedpong

**Buttree Puedpong** (; s. 16. lokakuuta 1990) on thaimaalainen taekwondoin. Hän sai vuoden 2008 Pekingin kesäolympialaisissa hopeaa naisten –49 kg -sarjassa. Vuoden 2009 taekwondon maailmanmestaruuskilpailuissa hän sai pronssimitalin. Hän voitti junioreiden maailmanmestaruuden alle 42-kiloisissa 2006 ja junioreiden Aasian-mestaruuden alle 44-kiloisissa 2007.

## Lähteet
Boeing B-47 Stratojet

**Boeing B-47 Stratojet** oli kuusimoottorinen suihkukäyttöinen raskas strateginen pommikone. Siitä kehiteltiin myös tiedustelukonemuunnoksia, jotka palvelivat ennen U-2- ja SR-71-koneita. B-47 Stratojet kykeni ydinpommituksiin kaikkein ensimmäisillä lämpöydinpommeilla. Niiden paino oli tuhansia kilogrammoja, jopa 9&nbsp;000 kg. Nuo pommit olivat lisäksi varsin kookkaita. B-47 kykeni ottamaan enintään 11&nbsp;000&nbsp;kg suuruisen pommilastin. B-47 kykeni alisooniseen huippunopeuteen (n. 900&nbsp;km/h), joka on nykyään tavanomainen suihkumatkustajakoneille. Omana aikanaan 1950-luvun alussa konetta pidettiin nopeudeltaan suhteellisen hyvänä. 

Konetta käytettiin myös ensimmäisten risteilyohjusten laukaisualustana. Näihin ohjuksiin kuuluvat esimerkiksi GAM-87 Skybolt ja GAM-63 Rascal. Ydinkärjellä varustettu ilmataisteluohjus AIR-2 Genie kuului oman aikakautensa erikoisiin harvinaisuuksiin ilmapuolustusaseena. Viimeisimpänä mainittu oli kuitenkin pääasiallisesti ilmaherruushävittäjien käyttöön suunnattu. Edellä mainittua massapommitustehtävien suorittamista jatkaa tarvittaessa edelleen B-52 Stratofortress muun muassa olemalla risteilyohjusten ns. "lentävänä laukaisualustana".

B-47:n korvasi varsin nopeasti kylmän sodan kiihkeinä vuosina B-52 Stratofortress, joka on aktiivissa käytössä Yhdysvaltain ilmavoimissa vielä edelleenkin. Myös vuonna 1960 palvelukseen otettu nopea strateginen nelimoottorinen yliäänipommikone Convair B-58 Hustler pyrki korvaamaan konetyypin.

## Aiheesta muualla

*Hallen Hävittäjäsivut, Boeing B-47 Stratojet:  http://www.netti.fi/~halle/planes/usa/b-47.htm 
*FAS.org : http://www.fas.org/nuke/guide/usa/bomber/b-47.htm
Nyrkkeilyn sarja 51 kg kesäolympialaisissa 1952

Nyrkkeilyn 51 kg sarjaan Helsingin olympiakisoissa osallistui 27 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1.kierros

## Lähteet

* http://www.olympic.neostrada.pl/ols/1952HELnr5.pdf
Mattias Wallgren

**Mattias Wallgren** (s. 29. lokakuuta 1983) on ruotsalainen salibandypelaaja. Hän edustaa Ruotsin Superliigassa Dalenia. Hän on pelannut Ruotsin maajoukkueessa vuodesta 2003 lähtien.

## Ura
Wallgren aloitti uransa Ersbodan junioreissa 13-vuotiaana. Sittemmin hän on edustanut Dalenia Ruotsin pääsarjassa Superliigassa. Wallgren siirtyi vuonna 2008 Sveitsin pääsarjaan, jossa hän saavutti kaksi Sveitsin mestaruutta vuosina 2009 ja 2010.

Kesällä 2010 Wallgren palasi takaisin Ruotsiin ja vanhaan seuraansa Daleniin.

## Maajoukkueura
Wallgren pelasi ensimmäisen kerran Ruotsi maajoukkueessa vuonna 2003. Sittemmin hän on edustanut Ruotsia myös MM-tasolla muun muassa vuosien 2008 ja 2010 MM-kisoissa.

## Lähteet
* Mattias Wallgrenin profiili IFF:n sivustolla 
* Mattias Wallgrenin profiili innebandy.se sivustolla
Magnus Svensson (salibandyn pelaaja)

**Magnus Svensson** (s. 27. toukokuuta 1983 Falgenberg, Ruotsi) on ruotsalainen salibandypelaaja. Hän edustaa Ruotsin Superliigassa Warbergsia. Hän on pelannut Ruotsin maajoukkueessa vuodesta 2002 lähtien ja voittanut maansa riveissä kaksi salibandyn maailmanmestaruutta.

## Ura
Svensson aloitti uransa Vinbergsin junioreissa 9-vuotiaana. Sittemmin hän on edustanut Warbergsia Ruotsin pääsarjassa vuodesta 2001 lähtien. Svensson saavutti aluksi joukkueen kanssa pronssia kaudella 2002–2003 ja myöhemmin ensimmäisen ruotsinmestaruutensa kaudella 2004–2005. Hänet valittiin myöhemmin vuonna 2008 maailman parhaaksi pelaajaksi.

## Maajoukkueura
Svensson pelasi ensimmäisen kerran Ruotsin maajoukkueessa vuonna 2003. Sittemmin hän on edustanut Ruotsia myös MM-tasolla.

### MM-kilpailut 2006
Svensson pelasi uransa toiset MM-kisat vuoden 2006 MM-kisoissa, joissa hän ratkaisi Ruotsille maailmanmestaruuden tekemällään jatkoaikamaalilla Daniel Calebssonin syötöstä. Ratkaisumaali oli Svensson toinen maali koko turnauksessa. Ensimmäisen maalinsa hän onnistui tekemään alkulohkon ensimmäisessä ottelussa Tanskaa vastaan.

## Saavutukset
*MM-kilpailut:
**Kultaa: 2004, 2006
**Hopeaa: 2008, 2010

*Ruotsin mestaruus: 2005, 2007, 2008
**Hopeaa: 2003, 2009
**Pronssia: 2010

**Henkilökohtaiset**
*Ruotsin Superliigan paras hyökkääjä: 2005, 2008, 2009
*Maailman paras pelaaja: 2008

## Lähteet
* Mangnus Svenssonin profiili IFF:n sivustolla 
* Mangnus Svenssonin profiili innebandy.se sivustolla  

### Viitteet
Valkokurkkutyranni

**Valkokurkkutyranni** (*Tyrannus niveigularis*) on tyrannien heimoon kuuluva eteläamerikkalainen varpuslintu. Sen esiintymisalue käsittää Kolumbian lounaiskolkan, Ecuadorin länsiosia ja Perun länsiosan Ancashiin etelässä. Philip Lutley Sclater kuvaili lajin holotyypin Ecuadorin Los Ríosin Babahoyosta vuonna 1860.

## Lähteet
Saksityranni

**Saksityranni** (*Tyrannus forficatus*) on tyrannien heimoon kuuluva pohjoisamerikkalainen varpuslintu. Sen esiintymisalue käsittää Yhdysvaltain keskiosat Kaakkois-Coloradosta ja Etelä-Nebraskasta etelään läntiseen Louisianaan ja Koillis-Meksikoon. Se on muuttolintu, joka talvehtii Keski-Amerikassa, harvoin Etelä-Floridassa. Johann Friedrich Gmelin kuvaili lajin holotyypin Meksikosta vuonna 1789.

## Lähteet
Laahustyranni

**Laahustyranni** (*Tyrannus savana*) on tyrannien heimoon kuuluva amerikkalainen varpuslintu. Sen laaja esiintymisalue ulottuu Meksikon eteläosista läpi Keski-Amerikan Etelä-Amerikan pohjoisosaan, Brasiliaan, Paraguayhin, Bolivian itä- ja pohjoisosiin, Uruguayhin ja Argentiinaan, jossa sitä tavataan paikoin Patagoniassa asti. Lajista tunnetaan neljä alalajia. Louis Jean Pierre Vieillot kuvaili lajin holotyypin Surinamesta vuonna 1808.

## Lähteet
Neiti talonmies

**Neiti talonmies** on mustavalkoinen suomalainen elokuva vuodelta 1955. Romanttisen komedian on ohjannut William Markus. Elokuva perustuu Hilja Valtosen romaaniin *[[Neiti talonmies (kirja)|Neiti talonmies]]* (1954).

Orvoksi jäänyt Irja (Nelly Lovén) joutuu lähtemään kotoaan. Hän työskentelee ensin opettajattaren kotiapulaisena, mutta työ on raskasta raatamista. Hän saa mukavamman paikan koulun talonmiehenä ja opiskelee samalla salaa. Rakkauskin astuu kuvaan. 

Aikalaisarvioissa elokuva sai sekä kiitosta että moitteita. Sen valtosmainen räiskähtelevä sanavalmius ja iloisuus huomattiin, mutta toisaalta kielteistä arviota suunnattiin näyttelijävalintoihin ja todettiin, että käsikirjoitus olisi vaatinut karsintaa.

## Näyttelijät

## Lähteet

## Aiheesta muualla
*
Isotyranni

**Isotyranni** (*Tyrannus cubensis*) on tyrannien heimoon kuuluva Kuuban kotoperäinen varpuslintu. Se elää laikuittain Kuuban pääsaarella ja sen lisäksi Isla de la Juventudin saarella. Laji on erittäin uhanalainen, ja sen kanta on 384–2&nbsp;304&nbsp;yksilöä. Charles Wallace Richmond kuvaili lajin holotyypin Kuubasta vuonna 1898.

## Lähteet
Dobson

**Dobson** voi tarkoittaa seuraavia:

## Henkilöitä

* Austin Dobson (1840–1921), englantilainen runoilija
* Bonnie Dobson (s. 1940), kanadalainen folk-laulaja, lauluntekijä ja kitaristi
* Brian Dobson (s. 1973), kanadalainen ääninäyttelijä
* Dobby Dobson (1942–2020), jamaikalainen reggaelaulaja
* Ed Dobson (1949–2015), yhdysvaltalainen kristillisen oikeiston vaikuttaja ja pastori
* Frank Dobson (1888–1963), brittiläinen kuvanveistäjä
* Gordon Dobson (1889–1976), brittiläinen fyysikko ja meteorologi, otsonikerroksen tutkija
* James Dobson (1936–2025), yhdysvaltalainen psykologi ja kristillinen johtaja
* Michael Dobson (1966–2025), englantilais-kanadalainen näyttelijä
* Noah Dobson (s. 2000), kanadalainen jääkiekkoilija
* Paul Dobson (s. 1963), englantilais-kanadalainen ääninäyttelijä
* Rosemary Dobson (1920–2012), australialainen kirjailija
* William Dobson (1611–1646), brittiläinen muotokuvamaalari

## Muuta

* Dobson-jalusta, Newton-peilikaukoputken pystytystapa
* Dobsonin spektrofotometri, ilman otsonipitoisuuden mittauslaite
* Dobsonin yksikkö, ilman otsonipitoisuuden yksikkö
Kern

**Kern** on muun muassa seuraavien henkilöiden sukunimi:

* Christian Kern (s. 1966), itävaltalainen poliitikko, liittokansleri 2016–2017
* Christophe Kern (s. 1981), ranskalainen maantiepyöräilijä
* Frida Kern (1891–1988), itävaltalainen säveltäjä
* Jerome Kern (1885–1945), yhdysvaltalainen säveltäjä
* Julia Kern (s. 1997), yhdysvaltalainen maastohiihtäjä
* Renate Kern (1945–1991), saksalainen iskelmälaulaja
* Sally Kern (s. 1946), yhdysvaltalainen republikaanipoliitikko

Muita merkityksiä:
* Kern, joki Yhdysvalloissa
* Kern River, yhdysvaltalainen maakaasuputki, omistaja Kern River Gas Transmission Company
Kock

**Kock** voi tarkoittaa seuraavia:

;paikannimenä:
* Kock, kunta Lublinin voivodikunnassa Puolassa

;sukunimenä:

* Axel Kock (1851–1935), ruotsalainen kielitieteilijä
* Catharina Kock (s. 1991), suomalainen kalpamiekkailija
* Elsebeth Kock-Petersen (s. 1949), tanskalainen poliitikko ja ministeri
* Ernst Kock (1864–1943), ruotsalainen kielitieteilijä
* Eugene de Kock (s. 1949), eteläafrikkalainen turvallisuuspoliisin eversti, Vlakplaas-yksikön komentaja 
* Johan Kock (1861–1915), suomalainen punakaartien johtaja
* Karin Kock (1891–1976), ruotsalainen poliitikko ja kansantaloustieteilijä
* Osmo Kock (1929–1994), suomalainen poliitikko (skdl)
* Paul de Kock (1793–1871), ranskalainen kirjailija
* Reimarus Kock, (k. 1569), saksalainen kronikoitsija
* Sven Kock (1918–2015), suomalainen taloustieteilijä ja professori.
Nyrkkeilyn sarja 54 kg kesäolympialaisissa 1952

Nyrkkeilyn 54 kg sarjaan Helsingin olympiakisoissa osallistui 23 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1. kierros

## Aiheesta muualla

* Välähdys loppuottelusta YLE:n elävässä arkistossa

## Lähteet

* http://www.olympic.neostrada.pl/ols/1952HELnr5.pdf
Eddie’s Head

**Eddie’s Head** on Iron Maidenin ensimmäiset 12 albumia remasteroituna sisältävä levyboksi. Boksin pakkaus on tehty yhtyeen maskotin Eddien pään muotoiseksi. Boksi sisältää albumit *[[Iron Maiden (albumi)|Iron Maidenista]]* *[[Live at Donington]]iin*, ylimääräistä multimediamateriaalia sekä CD:n *In Profile*.

Levyn julkaisi EMI ja se tuli markkinoille 1. joulukuuta 1998.

## Sisältö
* CD1: *[[Iron Maiden (albumi)|Iron Maiden]]* (1980)
* CD2: *[[Killers]]* (1981)
* CD3: *[[The Number of the Beast (albumi)|The Number of the Beast]]* (1982)
* CD4: *[[Piece of Mind]]* (1983)
* CD5: *[[Powerslave]]* (1984)
* CD6: *[[Live After Death]]* (1985)
* CD7: *[[Somewhere in Time]]* (1986)
* CD8: *[[Seventh Son of a Seventh Son]]* (1988)
* CD9: *[[No Prayer for the Dying]]* (1990)
* CD10: *[[Fear of the Dark (albumi)|Fear of the Dark]]* (1992)
* CD11: *[[A Real Live Dead One]]* (1998)
* CD12: *[[Live at Donington]]* (1998)
* CD13: *In Profile*

## Lähteet
Tarhatyranni

**Tarhatyranni** (*Tyrannus vociferans*) on tyrannien heimoon kuuluva amerikkalainen varpuslintu. Sen esiintymisalue käsittää Yhdysvaltain länsi- ja keskiosat, Meksikon ja Guatemalan. Lajista tunnetaan kaksi alalajia. William John Swainson kuvaili lajin holotyypin Meksikon Temascáltepecista vuonna 1826.

## Lähteet
Arkhestratos Gelalainen

**Arkhestratos** (, ; 300-luvun eaa. puoliväli) oli antiikin kreikkalainen runoilija. Hän oli kotoisin Gelasta tai Syrakusasta.

Arkhestratos matkusteli eri maissa tutustuen ruokapöydän nautintoihin. Hänet tunnetaan teoksestaan *Hedypatheia* eli *Gastronomia*. Se oli heksametrimuodossa kirjoitettu runoelma, joka antoi lukijoille gastronomisia neuvoja muun muassa siitä, mistä päin nämä voivat löytää Välimeren alueen parasta ruokaa. Tekijä, jonka antiikin aikana kuvattiin olevan mässäilyjen Hesiodos tai Theognis, parodioi varhaisempien gnoomisten runoilijoiden tyyliä.

Arkhestratoksen teosta on luonnehdittu maailman ensimmäiseksi keittokirjaksi. Se kuvailee tuon ajan ruoka-aineita ja ruoanlaittotapoja. Teos käsitteli erityisesti kalaruokia, mutta myös muun muassa alkuruokia ja viinejä. Arkhestratoksen runoelma oli aikanaan suhteellisen maineikas, ja siihen viittaavat muun muassa komediarunoilijat Antifanes ja Lynkeus Samoslainen, sekä filosofit Aristoteles, Khrysippos ja Klearkhos. Arkhestratoksen kuvaukset joistakin luontokappaleista olivat niin täsmällisiä, että Aristoteles käytti tämän teosta kirjoittaessaan kalojen luonnonhistoriasta. Muutoin kommentit teoksesta olivat usein väheksyviä, ja teos liitettiin yhteen Filainiksen sukupuolisia nautintoja käsittelevän teoksen kanssa siinä, että sen katsottiin turmelevan lukijansa.

Runoelmasta on säilynyt 62 katkelmaa. Ne kaikki ovat peräisin Athenaioksen teoksesta *[[Deipnosofistai]]*. Ennius teki runoelmasta latinankielisen käännöksen tai mukaelman nimeltä *Carmina Hedypathica* eli *Hedypathica*.

## Lähteet

## Kirjallisuutta
* Dalby, Andrew: "Archestratos: where and when?". Teoksessa 
*  Katkelmien standardilaitos. Sisältää kreikankielisen alkutekstin, englanninkielinen käännöksen sekä kommentaarin.
*
Arkhestratos

**Arkhestratos** (, ) on antiikin kreikkalainen nimi, joka voi viitata seuraaviin henkilöihin:

* Arkhestratos (400-luku eaa.), ateenalainen kentaali Poteidaian taistelussa
* Arkhestratos Gelalainen (300-luku eaa.), gastronomiasta kirjoittanut runoilija
* Arkhestratos (200-luku eaa.), musiikin teoreetikko

## Lähteet

*
Yorba Linda

**Yorba Linda** on kaupunki Yhdysvalloissa Kalifornian osavaltion Orangen piirikunnassa. Kaupungissa asui vuoden 2010 väestönlaskennassa 64&nbsp;234 ihmistä. Kaupunki on tunnettu Yhdysvaltain presidentin Richard Nixonin kotikaupunkina, ja siellä sijaitsee Richard Nixonin presidenttikirjasto ja museo.

## Lähteet
Kuntatalo

**Kuntatalo** on Helsingin Kalliossa sijaitseva Suomen Kuntaliiton toimitalo. Talo käsittää kokonaan Toisen linjan, Wallininkadun, Alppikadun ja Ensi linjan välisen korttelin numero 303. Osoitteena on Toinen linja 14.

Kuntatalo on valmistunut vuodenvaihteessa 1982–1983 ja sen on suunnitellut arkkitehtitoimisto Castrén–Jauhiainen–Nuuttila. Talon rakennutti silloinen Suomen Kaupunkiliitto, ja se tunnettiin alun perin Kaupunkien talona. Rakennuskustannukset olivat 150 miljoonaa markkaa. Talon alkuperäisiin käyttäjiin kuuluivat myös muun muassa Kunnallinen sopimusvaltuuskunta, Suomen Satamaliitto, Sairaalaliitto, Yleisten ammattikoulujen liitto ja Kunnallistieto Oy. Talo nimettiin Kuntataloksi vuonna 1993, jolloin Suomen Kaupunkiliitto, Suomen Kunnallisliitto ja joukko muita järjestöjä yhdistyivät Suomen Kuntaliitoksi. Uuden liiton kaikki toiminta keskitettiin Kuntataloon.

Talon tilavuus on 117&nbsp;000 kuutiometriä ja kerrospinta-ala yli 23&nbsp;000 neliömetriä. Toiselle linjalle aukeavalla sisäpihalla on kuvanveistäjä Heikki Häiväojan suuri pronssiveistos *Urbanisti*. Vuonna 1982 valmistunut teos oli alkujaan Kaupunkiopiston sisäpihalla Espoossa, mutta se siirrettiin nykyiselle paikalleen vuonna 1997.

Kuntatalossa on pidetty vuonna 2017 kuntavaalien ja vuonna 2022 aluevaalien medialle suunnattu tulosilta.

## Korttelin aiempi historia
Ennen Kuntatalon rakentamista korttelissa oli Raajarikkoisten auttamisyhdistyksen rakennuttamia taloja, joissa toimivat 1900-luvun alkupuolella raajarikkoisten työkoulu, lastenkoti ja ortopedinen sairaala. Alppikadun varrelle vuonna 1897 valmistuneet yksikerroksiset puutalot suunnitteli arkkitehtitoimisto Grahn, Hedman & Wasastjerna. Sairaala suljettiin vuonna 1942 ja koulu muutti Ruskeasuolle vuonna 1952, minkä jälkeen tontit palautuivat Helsingin kaupungille ja rakennuksiin sijoitettiin kasvatusneuvola, lastentarha ja poikakoti. 1970-luvun lopulla hylätyissä puutaloissa toimi Kill City -niminen punk- ja rockyhteisö, jossa oli muun muassa äänitysstudio. Koko kortteli purettiin syksyllä 1979 Kuntatalon tieltä.

## Lähteet
Lerner

**Lerner** on muun muassa seuraavien henkilöiden sukunimi:

* Abba P. Lerner (1903–1982), yhdysvaltalainen taloustieteilijä
* Alan Jay Lerner (1918–1986), yhdysvaltalainen sanoittaja ja käsikirjoittaja
* Alejandro Lerner (s. 1957), argentiinalainen muusikko
* Ben Lerner (s. 1979) yhdysvaltalainen runoilija
* Gerda Lerner (1920–2013), yhdysvaltalainen historioitsija
* Kostjantyn Lerner (1950–2011), ukrainalainen shakin suurmestari
* Michael Lerner (1941–2023), yhdysvaltalainen näyttelijä
* Pirkko Ruohonen-Lerner (s. 1957), suomalainen toimittaja ja kansanedustaja
* Richard Lerner (1938–2021), yhdysvaltalainen kemisti.
Looking Back to Yesterday

**Looking Back to Yesterday** on yhdysvaltalaisen laulajan Michael Jacksonin toinen ennenjulkaisemattomista kappaleista koostuva albumi vuoden 1984 julkaisun Farewell My Summer Love ohella. Levy-yhtiö Motown julkaisi albumin 11. helmikuuta 1986 osana sarjaa *Never-Before-Released*. Kaikki kappaleet olivat aiemmin julkaisemattomia lukuun ottamatta kappaleita ”Love’s Gone Bad” ja ”I Was Made to Love Her”, joiden vaihtoehtoiset versiot Motown julkaisi vuonna 1979 Jacksonin yhtyeen The Jackson 5 albumilla Boogie. Vaikka albumin kaikki kappaleet on merkitty Jacksonin laulamiksi, todellisuudessa kuusi niistä on The Jackson 5:n laulamia.

Albumia ei mainostettu yhtä paljon kuin aikaisempaa albumia *Farewell My Summer Love*, minkä vuoksi siitä ei muodostunut yhtä suurta menestystä. Albumilta julkaistiin yksi single, tosin vain Kanadassa promootiotarkoitukseen. Albumi julkaistiin uudelleen vuonna 1991 nimellä *Looking Back to Yesterday: A Young Michael*. Albumin kappaleet julkaistiin uudelleen kokoelmaboksin Hello World: The Motown Solo Collection mukana vuonna 2009.

## Kappalelista

## Singlet
* 1986: ”Love’s Gone Bad / I Hear a Symphony”
** ''julkaistu vain Kanadassa promosinglenä

## Arvostelut
* AllMusic: http://www.allmusic.com/album/looking-back-to-yesterday-r10079

## Lähteet
I Want You Back! Unreleased Masters

**I Want You Back! Unreleased Masters** on The Jackson 5 -yhtyeen kokoelma-albumi, joka julkaistiin vuonna 2009 juhlistaakseen heidän 40-vuotisjuhlaa heidän debyytistään Motown Recordsilla; yhtyeen debyyttisingle "I Want You Back" julkaistiin vuonna 1969. Albumi sisältää ennen julkaisemattomia kappaleita sekä vaihtoehtoisia versioita yhtyeen tunnetuimmista kappaleista. 

## Kappalelista

## Arvostelut
* Allmusic
Nelly Lovén

**Nelly Anita Lovén-Kanstad** (21. lokakuuta 1936 Helsinki – 5. huhtikuuta 2003 Kuhmoinen) oli suomalainen näyttelijä, joka näytteli elokuvissa *[[Neiti talonmies]]* (1955) ja *[[Pieni luutatyttö]]* (1958).

Lovén oli kotoisin Lahdesta. Hän oli harrastanut lausuntaa, kun T. J. Särkkä löysi hänet Tauno Palon vastanäyttelijäksi evakkotytön rooliin Hilja Valtosen romaaniin perustuvan komediaan *Neiti Talonmies*.

## Lähteet

## Aiheesta muualla
*
Telêmaco Borba

**Telêmaco Borba** on kaupunki Brasilian kaakkoisosassa, Paranán osavaltiossa. Kaupungin asukasluku oli 69&nbsp;872 vuonna 2010.

## Lähteet

## Aiheesta muualla
Herostratos

**Herostratos** (, ) oli antiikin kreikkalainen mies, kotoisin Efesoksesta. Hänet tunnetaan siitä, että hän poltti kotikaupunkinsa tunnetun Artemiin temppelin, koska halusi tulla kuuluisaksi.

## Tuhopoltto

Herostratos sytytti Artemiille, metsästyksen ja synnytyksen jumalattarelle, omistetun temppelin tuleen eräänä yönä vuonna 356 eaa. Temppeli oli rakennettu marmorista ja sitä pidettiin yhtenä maailman kauneimmista rakennuksista, ja se luettiin myöhemmin yhdeksi maailman seitsemästä ihmeestä.

Myöhemmät kreikkalaiset historioitsijat kertoivat, että kyseessä olisi ollut sama yö, n. 20./21. heinäkuuta, jolloin Aleksanteri Suuri syntyi. Esimerkiksi Hegesias Magnesialainen kertoi, ettei tuhopoltto ollut mikään ihme, koska jumalatar oli tietysti tuona yönä poissa temppelistään ja auttamassa suurmiehen synnytyksessä. Antiikin ajoitusten ongelmat tuntien tapahtumien samanaikaisuutta ei kuitenkaan voida varmistaa.

Herostratos saatiin pian kiinni. Hän myönsi tehneensä tekonsa kunnianhimosta, tehdäkseen nimensä kuolemattomaksi. Tämän jälkeen Efesoksen hallintovirkamiehet teloittivat Herostratoksen tämän tekemän pyhäinhäväistyksen vuoksi. Lisäksi hänen nimensä ja perintönsä tuomittiin hävitettäviksi kieltämällä hänen nimensä mainitseminen kuolemanrangaistuksen uhalla.

## Jälkimaine

Langetettuun tuomioon liittyneen kirouksen vuoksi Herostratoksen nimeä ei antiikissa yleensä mainittu. Esimerkiksi Lukianos mainitsee tapahtuman, mutta ei tekijää. Tuomio ei kuitenkaan estänyt Herostratosta saavuttamasta tavoitettaan, sillä historioitsija Theopompos kirjoitti tiedot tapahtumasta ja sen tekijästä muistiin teokseensa *Hellenika*. Herostratoksen voidaankin katsoa onnistuneen tavoitteessaan, koska hänen nimensä muistetaan edelleen, yli 2300 vuotta tapahtuman jälkeen.

Myöhemmin Herostratoksen nimestä on tullut symboli maineen hankkimiselle keinolla millä hyvänsä, ja tällä tavoin saavutettuun kuuluisuuteen voidaan viitata ilmaisulla *herostraattinen kuuluisuus*. Tässä merkityksessä hänen nimensä on esiintynyt myös nykykulttuurissa. Esimerkiksi Jean-Paul Sartren lyhyessä tarinassa *Erostratus*, joka on osa teosta *[[Muuri (kirja)|Muuri]]* (*Le mur*, 1939), eräs mies suunnittelee väkivallantekoa saavuttaakseen mainetta. Elokuva *[[Herostratus (elokuva)|Herostratus]]* vuodelta 1967 puolestaan kertoo miehestä, joka suunnittelee näyttävää julkista itsemurhaa.

## Lähteet
Gill

**Gill** on muun muassa seuraavien henkilöiden sukunimi:

* Claes Gill (1910–1973), norjalainen runoilija ja näyttelijä
* David Gill (s. 1957), brittiläinen jalkapallovaikuttaja, yritysjohtaja ja liikemies
* David Gill (1843–1914), skotlantilainen tähtitieteilijä
* Dev Gill (s. 1977), intialainen näyttelijä, malli ja yrittäjä
* Dharam Singh Gill (1919–2001), intialainen maahockeypelaaja
* Eric Gill (1882–1940), brittiläinen kuvanveistäjä
* Gaurav Gill (s. 1981), intialainen ralliautoilija
* Hal Gill (s. 1975), yhdysvaltalainen jääkiekkoilija
* Inga Gill (1925–2000), ruotsalainen näyttelijä
* Jacko Gill (s. 1994), uusiseelantilainen kuulantyöntäjä
* Jacquelyn Gill, yhdysvaltalainen paleontologi
* James Gill (s. 1934), yhdysvaltalainen poptaiteilija
* John Gill (1697–1771), englantilainen baptistipastori, raamatuntutkija ja teologi
* Johnny Gill (s. 1966), yhdysvaltalainen laulaja
* Jules Gill-Peterson, kanadalainen historioitsija 
* Kevin Gill (1961–2020), brittiläinen haulikkoampuja
* Kimveer Gill (1981–2006), kanadalainen kouluammuskelija
* Leigh Gill, brittiläinen näyttelijä
* Oliver Gill (s. 1990), englantilainen jalkapalloilija
* Pamela Gill, *Pamela Lincoln* (1937–2019), amerikansuomalainen näyttelijä
* Pete Gill (s. 1951), brittiläinen heavy metal -rumpali
* Ren Gill (s. 1990), walesilainen laulaja-lauluntekijä, rap-artisti, runoilija, tuottaja ja multi-instrumentalisti
* Stephen Gill (s. 1950), brittiläinen yhteiskuntatutkimuksen professori
* Thea Gill (s. 1970), kanadalainen näyttelijä
* Theodore Nicholas Gill (1837–1914), yhdysvaltalainen iktyologi, mammalogi, malakologi ja kirjastonhoitaja
* Vince Gill (s. 1957), yhdysvaltalainen countrymusiikin kitaristi, laulaja ja lauluntekijä.
Sex Drugs and Natural Selection

**Sex Drugs and Natural Selection** on puolalaisen black metal -yhtye Witchmasterin EP-levy, joka on julkaistu vuonna 2009.

## Kappaleet
**A-puoli**
#
#

**B-puoli**
#
#

## Aiheesta muualla
* Sex Drugs and Natural Selection Discogsissa
*
Satanik Metal

**Satanik Metal** on puolalaisen black metal -yhtye Witchmasterin demo, joka on julkaistu vuonna 2003. Kasetti sisältää yhtyeen livekappaleita sekä ennenjulkaisemattomia sessiokappaleita.

## Kappalelista
#Tormentor Infernal
#Possessed by Satan
#Infernalstorm
#Satanic Metal Attack
#Antichrist (Hellspawn Blood)
#Devil Drivers

## Lähteet

## Aiheesta muualla
* Satanik Metal
*
Karibiantyranni

**Karibiantyranni** (*Tyrannus caudifasciatus*) on tyrannien heimoon kuuluva Länsi-Intian saaristossa elävä varpuslintu. Sen esiintymisalue käsittää Bahaman pohjoisosan, Kuuban ja lähisaaret, Caymansaaret, Jamaikan, Hispaniolan ja Puerto Ricon. Lajista tunnetaan seitsemän alalajia. Alcide d'Orbigny kuvaili lajin holotyypin Kuubasta vuonna 1839.

## Lähteet
Ammatilliset erikoistumisopinnot

**Ammatilliset erikoistumisopinnot** ovat ammattikorkeakoulujen järjestämää täydennyskoulutusta, jossa opintojen laajuus on vähintään 30 opintopistettä. Opinnot on suunnattu työelämässä toimiville, korkeakoulututkinnon jo suorittaneille tai vastaavaa osaamista muuten hankkineille. Erikoistumisopinnoissa voi täydentää tutkintoa tai laajentaa osaamista uudelle alueelle. Erikoistumisopinnot järjestetään usein monimuotoisina eivätkä ne johda tutkintoon.

## Lähteet
Livertäjätyranni

**Livertäjätyranni** (*Tyrannus melancholicus*) on tyrannien heimoon kuuluva amerikkalainen varpuslintu. Sen esiintymisalue ulottuu Yhdysvaltain lounaiskolkasta Meksikoon, Keski-Amerikkaan, Grenadaan, Trinidad ja Tobagoon, Hollannin Antilleille, sekä pääosaan trooppista Etelä-Amerikkaa Argentiinan keskiosiin saakka. Lajista tunnetaan kolme alalajia. Louis Jean Pierre Vieillot kuvaili lajin holotyypin Paraguaysta vuonna 1819.

## Lähteet
Pihatyranni

**Pihatyranni**, aikaisemmalta nimeltään **kuningastyranni** (*Tyrannus tyrannus*) on tyrannien heimoon kuuluva pohjoisamerikkalainen varpuslintu. Carl von Linné kuvaili lajin holotyypin Etelä-Carolinasta vuonna 1758. Pihatyranni on noin 23 senttiä pitkä, ja sen selkäpuoli on musta ja vatsapuoli ja pyrstön kärki ovat valkoiset. Pihatyrannin laaja esiintymisalue käsittää pääosan Kanadaa ja Yhdysvaltoja. Se puuttuu Alaskasta, Kanadan pohjoisosista, sekä paikoin Yhdysvaltain lounais- ja länsiosista. Se on muuttolintu, joka talvehtii Etelä-Amerikassa. Lintu pesii viljelysmailla.

## Lähteet
Albert Nyberg

**Albert Alexander Nyberg** (18. lokakuuta 1877, Helsinki – 3. lokakuuta 1952) oli suomalainen diplomiarkkitehti. Hän opiskeli Helsingin ruotsalaisessa normaalilyseossa ja siirtyi 1896 Polyteknilliseen opistoon, josta valmistui arkkitehdiksi 1900. Nyberg toimi harjoittelijana 1896–1899 professori Gustaf Nyströmin ja arkkitehti Waldemar Aspelinin arkkitehtitoimistoissa sekä teki opintomatkoja Saksaan, Itävaltaan, Sveitsiin, Italiaan, Ruotsiin, Norjaan ja Tanskaan.

Nybergillä oli oma arkkitehtitoimisto Helsingissä vuodesta 1901. Vuosina 1908–1911 hän työskenteli arkkitehtina ja sihteerinä rakennettaessa Helsinkiin kunnallisia asuntoja työläisille. Helsingin teollisuuskoulussa hän opetti virkaa tekevänä lehtorina 1914–1916. Sodan aikana 1942 hän oli Viipurissa valtiovarainministeriön sotavahinkojen arviointilautakunnan puheenjohtajana ja 1942–1943 samoissa tehtävissä Hangossa sekä 1943 sotavahinkojen arviomiehenä Ilomantsissa ja Lieksassa sekä sotavahinkoyhdistyksen arviomiehenä 1944–1945. Nybergillä oli monia luottamustoimia ja hän oli muun muassa arkkitehtuurikilpailujen tuomarina.

Nyberg kirjoitti teoksen *Malm begravningsplats och jordfästningskapell med därtill hörande anordningar för liktransporten* (Helsinki 1923), joka julkaistiin myös suomeksi nimellä *Malmin hautausmaa, hautauskappeli sekä niiden yhteydessä laitokset ruumiiden kuljettamista varten* (Helsinki 1923).

Albert Nybergin suunnittelemia rakennuksia tai valvomia rakennustöitä ovat Helsingissä olleet:
* työläisasuntoja Hietaniemenkadulle
* kansakoulu Tehtaankadulle, Tehtaankatu 15–17, 1908
* Kokos oy:n tehdasrakennus, nykyisin Teatterikorkeakoulun käytössä, 1912
* Harjun paarihuone, 1923
* Pasilan seurakuntatalo
* Hietaniemen hautausmaan uusi siunauskappeli, Hietaniemenkatu 20, 1933
* Huopalahden kirkon korjaussuunnitelma (1928) ja kellotapuli (1932)
* asuin- ja liiketalo, Lapinlahdenkatu 13, 1924
* asuin- ja liiketalo, Iso Roobertinkatu 14, 1919
* asuin- ja liiketalo, Luotsikatu 6, 1905
* asuin- ja liiketalo, Korkeavuorenkatu 45, 1913
* asuin- ja liiketalo, Korkeavuorenkatu 10, 1930
* asuin- ja liiketalo, Fredrikinkatu 29, 1907
* asuintalo, Linnankatu 7, 1904
* asuintalo, Vuorimiehenkatu 23b, 1907
* asuin- ja liiketalo, Iso Roobertinkatu 29–31, 1903
* asuin- ja liiketalo, Mäkelänkatu 29 - Sturenkatu 30, 1926
* asuin- ja liiketalo, Mäkelänkatu 31 - Somerontie 1, 1931

Espoon Kauklahteen valmistui jugendtyylinen koulurakennus Kungsgårdsskolan vuonna 1910.

## Lähteet

## Aiheesta muualla

*
Savannityranni

**Savannityranni** (*Tyrannus albogularis*) on tyrannien heimoon kuuluva eteläamerikkalainen varpuslintu. Sen esiintymisalue ulottuu Venezuelan kaakkoisosista Guyanaan, Surinameen, Ranskan Guayanaan, keskiseen Brasiliaan ja Bolivian pohjoisosaan. Hermann Burmeister kuvaili lajin holotyypin Minas Geraisin Lagoa Santasta vuonna 1856.

## Lähteet
Niittytyranni

**Niittytyranni** (*Tyrannus verticalis*) on tyrannien heimoon kuuluva pohjoisamerikkalainen varpuslintu. Sen esiintymisalue käsittää mantereen länsi- ja keskiosia Kanadan Brittiläisestä Kolumbiasta, Albertasta, Saskatchewanista ja Manitobasta etelään Yhdysvaltain keski- ja länsiosia Meksikon pohjoisosaan. Se on muuttolintu, joka talvehtii Etelä-Meksikossa ja Keski-Amerikassa. Thomas Say kuvaili lajin holotyypin Coloradon La Juntan läheltä vuonna 1823.

## Lähteet
Antero Immonen

**Heimo Antero Immonen** (s. 15. joulukuuta 1935 Kotka) on suomalainen mäkihyppääjä.

Immonen edusti Suomea vuoden 1964 talviolympialaisissa Innsbruckissa mäkihypyssä. Hän sijoittui sekä normaali- että suurmäessä sijalle 31. MM-kilpailuissa hän sijoittui Lahdessa 1958 normaalimäessä kuudenneksi ja Zakopanessa 1962 normaalimäessä 18:nneksi.

Immonen edusti urallaan Lahden Hiihtoseuraa.

## Lähteet
The Original Soul of Michael Jackson

**The Original Soul of Michael Jackson** on yhdysvaltalaisen laulajan Michael Jacksonin viides kokoelmalevy, joka julkaistiin vuonna 1987. Vaikka se väittää sisältävänsä ”ennenjulkaisematonta musiikkia”, sen ainut uusi kappale on uudelleendubattu cover yhdysvaltalaislaulaja Edwin Starrin vuoden 1970 hitistä ”Twenty-Five Miles”, joka julkaistiin myös albumin ainoana singlenä. Jotkut albumin kappaleista ovat uudelleenmuokattuja, kuten uudelleendubattu versio The Jackson 5:n hitistä ”Dancing Machine”. Myös kappale ”Ain’t No Sunshine” on hieman erilainen verrattuna alkuperäiseen versioon.

## Kappaleet
Oscar-gaala 2011

**Oscar-gaala 2011** oli 83. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2010 parhaille elokuville. Gaala pidettiin 27. helmikuuta 2011 Kodak-teatterissa, Hollywoodissa. Gaalan juonsivat näyttelijät James Franco ja Anne Hathaway.  Elokuvista Kuninkaan puhe sai eniten ehdokkuuksia, 12, joista se voitti neljä.

Ehdokkaat julkaistiin 25. tammikuuta 2011. Tieteellisen ja teknisen saavutuksen Oscar-palkinnot jaettiin 12. helmikuuta.  Erikoispalkintojen voittajat ilmoitettiin 13. marraskuuta 2010. 

## Voittajat ja ehdokkaat

## Erikoispalkinnot
### [[Oscar-kunniapalkinto]]
*Kevin Brownlow
*Jean-Luc Godard
*Eli Wallach
### [[Irving G. Thalbergin muistopalkinto]]
*Francis Ford Coppola

## Ehdokkaiden esittelijät
*Halle Berry
*Jeff Bridges
*Sandra Bullock
*Marisa Tomei
*Oprah Winfrey
*Tom Hanks
*Steven Spielberg
*Kirk Douglas
*Mila Kunis
*Justin Timberlake
*Javier Bardem
*Josh Brolin
*Russell Brand
*Helen Mirren
*Reese Witherspoon
*Nicole Kidman
*Hugh Jackman
*Matthew McConaughey
*Scarlett Johansson
*Cate Blanchett
*Kevin Spacey
*Jake Gyllenhaal
*Amy Adams
*Robert Downey, Jr.
*Jude Law
*Jennifer Hudson
*Kathryn Bigelow
*Hilary Swank

## Lähteet

## Aiheesta muualla
Adriana Carmona

**Adriana Carmona Gutiérrez** (s. 3. joulukuuta 1973 Puerto La Cruz) on venezuelalainen taekwondoin ja olympiamitalisti. Hän voitti hopeaa MM-kisoissa 1993 ja pronssia Ateenan olympialaisissa 2004. Carmona sai olympiapronssia myös Barcelonan olympialaisissa 1992, mutta tuolloin laji oli mukana vain näytöslajina. Hän on voittanut Pan-Amerikan kisoissa kolme mitalia, joista yksi on kultainen ja kaksi hopeisia. Taekwondon Pan-Amerikan-mestaruuskilpailuissa hän on saavuttanut yhden kullan, kaksi hopeaa ja yhden pronssin.

## Lähteet
Maanteiden kingi

"**Maanteiden kingi**" on rap-artisti Cheekin 10. marraskuuta 2010 julkaistu toinen single hänen kuudennelta studioalbumiltaan *[[Jare Henrik Tiihonen 2]]*. Kappaleen melodia on osittain lainattu Leevi and the Leavingsin kappaleesta "Teuvo, maanteiden kuningas".

## Musiikkivideo
Kappaleen musiikkivideo julkaistiin 8. marraskuuta 2010. Musiikkivideolla esiintyy muun muassa Herrasmiesliigan Brädi ja TS sekä Kari Tapio, joka antaa videolla Cheekille neuvon: "Muistakaa pojat pysytellä ojien välissä."

## Kappaleet
# Maanteiden kingi